Γιαλολίντιν Μασαρίποφ

Ο Γιαλολίντιν Μασαρίποφ () (γενν. 1 Σεπτεμβρίου 1993) είναι Ουζμπέκος επαγγελματίας ποδοσφαιριστής, ο οποίος αγωνίζεται ως πλάγιος μέσος για τον Πανσερραϊκό. Είναι διεθνής με την Εθνική Ουζμπεκιστάν.

Σταδιοδρομία σε συλλόγους 
Ο Μασαρίποφ ξεκίνησε τη σταδιοδρομία του στην Παχτακόρ Τασκένδης. Τον Ιούλιο του 2020, αναφέρθηκε ότι είχε συνδεθεί με μεταγραφή στην τουρκική Τράμπζονσπορ.

Ο Μασαρίποφ έπαιξε βασικό ρόλο στη σεζόν 2020 της Παχτακόρ, με 9 γκολ και 22 ασίστ σε 35 συμμετοχές σε όλες τις διοργανώσεις. Ωστόσο, η πρόωρη αποχώρησή του μετά την κόκκινη κάρτα είχε σημαντικό ρόλο στην ήττα της ομάδας του από την Περσέπολις Τεχεράνης στους προημιτελικούς του ΑΦΚ Τσάμπιονς Λιγκ 2020.

Στις 26 Δεκεμβρίου 2020, υπέγραψε στη σαουδαραβική Αλ Νασρ Ριάντ. Τον επόμενο μήνα, εντάχθηκε με δανεισμό στην Σαμπάμπ Αλ Αχλί Ντουμπάι των ΗΑΕ.

Μετά την επιστροφή του από τον δανεισμό του, φόρεσε τη φανέλα με το νούμερο 7 για την Αλ Νασρ. Τον Ιανουάριο του 2023, όταν ο Κριστιάνο Ρονάλντο υπέγραψε στην σαουδαραβική ομάδα, ο Μασαρίποφ άλλαξε το νούμερο του στο 77, επιτρέποντας στον Πορτογάλο αστέρα να φοράει το εμβληματικό του νούμερο 7.

Στις 17 Αυγούστου 2023, η Αλ Νασρ ανακοίνωσε ότι το συμβόλαιο του Μασαρίποφ είχε λυθεί με κοινή συναινέσει.

Στις 27 Σεπτεμβρίου 2023, ο Μασαρίποφ υπέγραψε μονοετές συμβόλαιο με τον Πανσερραϊκό.

Εθνική ομάδα 
Ο Μασαρίποφ έπαιζε στην Εθνική Ουζμπεκιστάν Κ20 το 2013. Κλήθηκε επίσης το 2015 για το King's Cup στην Ταϊλάνδη, αλλά δέχθηκε κόκκινη κάρτα στο πρώτο ημίχρονο αφού χτύπησε με τα καρφιά στο στήθος το Νοτιοκορεάτη Κανγκ Σανγκ-γου. Αργότερα, κλήθηκε επίσης στην Εθνική Ουζμπεκιστάν ανδρών και έκανε την πρώτη του εμφάνιση στις 6 Οκτωβρίου 2016, μπαίνοντας ως αλλαγή στο 61ο λεπτό, σε μια ήττα με 0–1 στα προκριματικά του Παγκοσμίου Κυπέλλου 2018 εναντίον του Ιράν.

Διακρίσεις 
Παχτακόρ

 Πρωτάθλημα Ουζμπεκιστάν: 2014, 2015, 2019, 2020
 Κύπελλο Ουζμπεκιστάν: 2019, 2020
 Λιγκ Καπ Ουζμπεκιστάν: 2019

Λοκομοτίβ Τασκένδης

 Πρωτάθλημα Ουζμπεκιστάν: 2017
 Κύπελλο Ουζμπεκιστάν: 2017

Σαμπάμπ Αλ Αχλί

 Λιγκ Καπ ΗΑΕ: 2020–21
 Κύπελλο Προέδρου ΗΑΕ: 2020–21

Ατομικές

 Κορυφαίος σε ασίστ στο Πρωτάθλημα Ουζμπεκιστάν: 2020
 Καλύτερος Μέσος (Δυτικός Όμιλος) του ΑΦΚ Τσάμπιονς Λιγκ: 2020
 Ουζμπέκος Παίκτης της Χρονιάς: 2020
 Καλύτερος Παίκτης της Διοργάνωσης του Λιγκ Καπ ΗΑΕ: 2020–21

Παραπομπές

Εξωτερικοί σύνδεσμοι 
 
 
 Προφίλ στο Transfermarkt.com

Ουζμπέκοι ποδοσφαιριστές
Μέσοι ποδοσφαιριστές
Ποδοσφαιριστές Εθνικής Ουζμπεκιστάν Κ20
Ποδοσφαιριστές Εθνικής Ουζμπεκιστάν Κ23
Ποδοσφαιριστές Εθνικής Ουζμπεκιστάν
Αθλητές στους Ασιατικούς Αγώνες 2018
Ποδοσφαιριστές Ασιατικού Κυπέλλου Εθνών 2019
Ποδοσφαιριστές Παχτακόρ Τασκένδης
Ποδοσφαιριστές Πρωταθλήματος Ουζμπεκιστάν
Ποδοσφαιριστές Λοκομοτίβ Τασκένδης
Ποδοσφαιριστές Αλ Νασρ Ριάντ
Ποδοσφαιριστές Σαουδαραβικού Επαγγελματικού Πρωταθλήματος
Ξένοι ποδοσφαιριστές στη Σαουδική Αραβία
Ποδοσφαιριστές Αλ Αχλί Ντουμπάι
Ποδοσφαιριστές Προ Λιγκ ΗΑΕ
Ξένοι ποδοσφαιριστές στα Ηνωμένα Αραβικά Εμιράτα
Ποδοσφαιριστές Πανσερραϊκού
Ποδοσφαιριστές Σούπερ Λιγκ Ελλάδας
Ξένοι ποδοσφαιριστές στην Ελλάδα